Cleopatra.
Reynang Aprikano.
Ina sa milyong katao na bansa.
Nabubuhay na diyosa ng Ehipto,
na parehong kinatatakutan at kinagigiliwan.
Pero tao rin siya.
May mga pagsubok na tanging babae lamang ang makakaharap.
Ang panganganak noong unang panahon ay nakasalalay sa awa ng mga diyos.
Ang paraon at ang kaniyang anak ay maaaring mamatay tulad ng isang magsasaka.
Ang malusog na batang lalaki na dinadala niya
ang siyang maaring magkaisa sa mga makakapangyarihang bansa sa mundo.
Roma at Ehipto.
Cleopatra, ina ng dalawang bansa,
nakamit ang kaniyang puwesto at kaniyang buhay na walang hanggan.
Pero hindi laging pinapaboran ng kapalaran ang mapupusok.
EHIPTO 46 BC
Napakahalaga ng kuwento ni Cleopatra
dahil ito ang tunay na nagpabago
sa kasaysayan ng sinaunang mundo.
Isinilang ni Cleopatra ang anak nila ni Julius Caesar
noong siya ay dalaga pa lamang, siguro 22 siya no'n.
At ang pangalan niya ay Caesarion, munting Caesar.
Tamang-tama ang pangalan.
Nakapaloob kay Caesarion ang dalawang mahuhusay na kultura at sibilisasyon.
Walang batang katulad niya sa mundo.
Hindi malaking bagay
na hindi siya kasal sa ama ng bata.
At dahil isa siyang pinuno at pinuno rin ang tatay ng bata,
maaaring ang anak nila ang magbubuklod sa Roma at Ehipto.
Sa pagsilang ni Caesarion, nagkaroon ng pagkakataon si Cleopatra
na ituloy ang kaniyang dinastiya.
Matapos ang lahat ng problema mula nang bumalik si Cleopatra sa Ehipto,
kumalma na sa wakas ang mga bagay-bagay.
Namatay na ang asawa at kapatid niyang si Ptolemy.
Wala nang kapatid na dapat ipag-alala pa si Cleopatra.
Nasa matibay na siyang posisyon.
Pero...
may isang problema si Cleopatra.
Ang problema ni Cleopatra ay ang kapatid niyang si Arsinoe.
ROMA
Matapos madakip ni Julius Caesar si Arsinoe,
isinama niya ito sa Roma para sa kaniyang seremonya.
Isasama siya sa opisyal na pagdiriwang ng kaniyang tagumpay sa Ehipto.
Pinilit ni Cleopatra si Julius Caesar na mangakong
papatayin niya si Arsinoe.
Siguro, 17 pa lang siya no'n.
Ipinarada niya si Arsinoe.
At nagulat ang mga mamamayan ng Roma.
Talagang bata pa siya.
Bakit mo siya ipinapahiya nang ganito?
Nag-alsa ang mga tao laban kay Caesar.
At kaya niya naisipang bitayin siya.
Sinasamba ng mga taga-Roma si Caesar.
Pero kung hindi sang-ayon ang tao sa kaniya,
kailangan niyang ayusin ito.
Iniutos ni Caesar na mailigtas si Arsinoe.
Ipinatapon siya sa lugar na kilala ngayon bilang Turkey sa siyudad ng Ephesus.
Pinagtaksilan ni Caesar si Cleopatra.
Inakala niyang patay na ang kapatid niyang si Arsinoe
at hindi na 'to hadlang sa kaniyang trono.
Nang malaman ni Cleopatra na buhay pa si Arsinoe,
galit na galit siya.
Dahil alam niya ang bantang dala nito.
Alam niyang hindi mo mapagkakatiwalaan ang iyong mga kapatid.
Hindi mo sila mapagkakatiwalaan.
Sabi ni Cleopatra,
"Sandali lang at mag-iisip ako ng plano."
At 'yon ang maganda kay Cleopatra. Lagi siyang may plano.
Isang taon na siguro si Caesarion
nang magpasya siyang dalhin ito sa Roma.
Umaasa siya at nagdarasal na aakuin ni Caesar ang pagiging ama,
akuing anak niya si Caesarion at gawin niya 'tong kaniyang tagapagmana.
Gagawin nitong lehitimo, hindi lamang si Caesarion,
kundi pati na rin si Cleopatra.
At 'yon ang gusto niya,
lalo na para kay Caesarion.
Kung kikilalanin ni Julius Caesar si Caesarion bilang anak niya,
tuluyan nang maisasantabi ni Cleopatra si Arsinoe.
Kasama niya ang kaniyang mga katiwala,
sina Charmion at Iras.
Pati na ang kaniyang ikalawang kapatid na asawa,
si Ptolemy XIV,
na nakakaramdam na parang sabit lang siya.
Nasa Roma si Cleopatra para makasama si Caesar.
Kailangan niyang sumama dahil...
paraon din siya.
'Di ko nagustuhan ang pagtanggap ng mga Romano.
Pagpapakita lang ito ng kalakasan.
Kung makapangyarihan lang ang Ehipto,
gano'n din ang gagawin ko.
Sa panahong 'to, ang Roma ang pinakamakapangyarihan na imperyo.
Nakakaangat sa lahat ng larangan ang Roma,
sa arkitektura at sa sining, sa pagiging kabisera ng buong mundo.
At lumawak pa ang ang kanilang imperyo.
Kumalat ito kung nasaan ang Kanlurang Europa sa panahon ngayon.
Papunta sa Asya.
Makapangyarihan sila.
Si Julius Caesar ang pinakasikat na tao sa buong mundo.
Isa rin siyang bayani para sa mga Romano.
Karanasan sa buhay, karanasan sa labanan.
Mga katangian 'to ng isang makapangyarihang tao.
Ipakita natin sa kanila ang Paraon ng Ehipto.
Sige. Handa ka na ba?
Tingin dito.
Maligayang pagdating sa Roma.
Caesar, puwede ba...
- Naku, ang anak ko. - Sige, ganiyan.
Ganiyan nga.
Salamat.
Kapag nasa Roma si Cleopatra,
pinapatira siya ni Caesar, kasama ang kanilang anak at mga alalay,
sa kaniyang garden villa sa Janiculum Hill.
May asawang Romano si Caesar.
Sa isip ni Cleopatra, "Ayos lang."
Kilala si Caesar sa kaniyang mga relasyon.
Kahit siya ay kasal na, hindi hadlang 'yon para kay Cleopatra.
At kahit na inaasahan ang monogamya para sa mga politiko
na tulad nina Caesar at Cleopatra,
iba ang mga patakaran sa kanila.
- Sino ' yon? - Aba, sino 'to?
Sino kaya ang batang 'to?
Dahil sa batang ito, naging magkasosyo sila.
Ingat.
- Hindi siya sanay sa ganiyan. - Kaya nga may mga tatay sila, eh.
Parehas kayo ng baba.
Aba, oo nga.
Malakas, pangang Romano.
Oras na para kumain.
Agad?
Mamaya na lang ulit pagkatapos natin mananghalian.
Puwede mo siya ipasyal sa senado.
Puwede.
Masaya akong dinala mo siya.
Tumupad lang ako sa pangako.
Nangako ka rin sa 'kin.
Talaga ba?
Bakit buhay pa rin si Arsinoe?
Dahil ito ang nais ng mamamayang Romano.
- At hindi na siya isang banta. - Sa 'yo.
Kakailanganin mo 'ko o ng isang hukbo para makalabas sa templo.
Hindi niya makukuha pareho.
Minaliit na natin siya noon.
Nakahubad ka.
Naakit naman ako.
- Hindi ka naaakit ngayon? - Ano ba 'to?
Nangako ka sa 'kin.
Anumang pangakong binitawan ko sa 'yo
ay hindi matutumbasan ang pangakong ibinigay ko para sa mamamayang Romano.
Isa sa mga bagay na hinahangaan ni Cleopatra kay Julius Caesar
ay ang pagiging magaling nitong politiko.
At ito ay susi at likas sa DNA ng pagiging isang Ptolemy.
Nakahanap siya ng kapareha
na mahusay sa larangan ng politika
sa pamamaraang kaniyang nakagisnan.
May nais ka bang ikuwento sa 'kin?
Alam natin na matalino si Cleopatra.
Binibigyan niya ng atensiyon ang mga lalaking
makakapag-ambag sa relasyon.
Masaya akong makita ka.
Dahil sa pabago-bagong sensuwalidad noong sinaunang Ehipto,
marahil hindi si Julius Caesar ang unang nakatalik ni Cleopatra.
Pinagtagpo talaga sila sa puso at isip,
pareho silang makapangyarihang tao.
Hindi siya makakakilala ng babae na katulad ni Cleopatra
na may buong kontrol at kumpiyansa
sa kaniyang sariling sekswalidad at pagkakakilanlan.
Baka matakot lang siya.
Si Cleopatra na siguro ang pinaka-edukadong babae sa bansa.
Isa siyang lingguwistika at napakasopistikado niya.
Marami na siyang napuntahang mga lugar.
Tinuruan siya ng mga pinakamahuhusay na tao
sa isa sa mga pinakasopistikado at intelektuwal na kabisera sa mundo.
Sa kabilang dako naman, bata pa ang Roma.
Isa 'tong imperyo na pausbong pa lamang.
Isa 'tong siyudad na itinatag ng mga sundalong magsasaka.
Mapagkumbaba at matatag silang mga tao.
Ang sistema ng kapangyarihan sa Roma ay nakatuon nang husto sa kalalakihan,
at ang reputasyon ni Cleopatra ay nasira
dahil hindi siya katulad ng inaasahan ng mga Romano
na isang kagalang-galang na babae.
Halos pantay-pantay ang karapatan ng mga babae sa lalaki sa Ehipto.
Nakakapili sila ng mapapangasawa,
nakakapili sila ng hihiwalayan, nakakapagsimula sila ng negosyo,
may sarili silang ari-arian.
Ang mga babae sa Roma ay dapat nasa bahay lamang.
Lalo na ang mga mayayaman at may mataas na antas.
Hindi sumusunod ang mga babaeng Ehipto sa gano'ng ideya.
Kaya nandidiri ang mga mayayamang kalalakihan ng Roma sa kaniya,
dahil iba siya at isa siyang dayuhan.
Caesar!
Napakapositibong simbolo siya ng Ehipto.
Hinog at handa ng pitasin.
Ito ba ang paggalang ng Roma sa kaniyang mga kababaihan?
"Hinog at handa ng pitasin"?
Kung totoo nga ito, Cicero,
mapipitas mo ba ang isang kagaya ko?
Kasama ni Julius Caesar,
si Mark Antony ay isa sa mga kilalang heneral ng Roma.
Alam natin na mas mapusok siya kaysa kay Julius Caesar.
Hindi siya ganoon ka-interesado sa pilosopiya
at mahilig siyang makipag-inuman.
Si Cicero, isang mahalagang senador, ang may ayaw kay Cleopatra.
At may isang sulat kung saan sinabi niya na bastos siya at mayabang.
Sabi pa niya, "Ayoko sa kaniya."
Hindi kita binabastos.
Pinapatawad kita.
Bibihira lang tumatanggap ng isang reyna ang Roma.
Hinding-hindi nagkaroon o magkakaroon ng reyna ang Roma.
Kahit lubos kong ginagalang
ang inyong sinaunang sibilisasyon, hanggang doon na lang 'yon.
Sinauna na 'yon.
Ang Roma ang hinaharap.
Walang hinaharap kung walang nakaraan.
Walang Roma kung walang Ehipto.
Sinasabi mo ba talaga
na hindi kami uusbong kung wala kayo?
Hahayaan na kitang pag-isipan 'yan.
Sa wakas!
May bisitang nagpapagana sa talakayan.
Para kay Cleopatra!
Sa wakas...
may nakatalo na kay Cicero!
Tutol ang Roma sa ideya na babae ang magiging pinuno.
Ganoon ka-simple.
Isang republika ang Roma.
Pinamumunuan ito ng mga kalalakihan sa isang mala-demokaratikong pamununo.
Ang Ehipto, sa kabilang dako, ay pinamumunuan ng dinastiya
ng isa o dalawang pinuno libo-libong taon na ang nakalipas.
Talagang magkaiba ang dalawang sistema ng pamahalaang 'to.
Ang Roma ay isa sa mga halimbawa ng pamahaalang may kinatawan,
at ipinagmamalaki nila ang ugat ng kanilang republika.
Itong paniniwala sa demokrasya ang naglawaran sa Roma noon.
Nang bumalik si Julius Caesar mula sa digmaan sa Alexandria,
sa laki ng pasasalamat ng senado sa kaniyang mga ginawa,
itinalaga siya bilang diktador.
Ang ideya ng diktator noon ay hindi tulad sa pagkakaintindi natin ngayon
pagdating sa walang hanggang kapangyarihan at oras.
Ang diktador ay isang pinunong may limitadong termino ng ilang taon.
Ano 'to?
Ito ang pampublikong aklatan.
Imbes na iisang pinto, bakit hindi na lang tayo gumawa ng mga arko?
Nang sa ganoon, maraming daan papasok ng gusali.
Nagbibigay siya ng bagong aspeto
sa anumang bagay na nangyayari sa paligid ni Julius Caesar,
dahil ang lahat ay nakatingin sa kaniya,
lalong-lalo na kay Cleopatra.
Mabuti.
Paano naman 'to?
Mukhang mas matrabaho 'to.
Si Julius Caesar, sa impluwensya ni Cleopatra,
ay nagbabalak na magtayo ng isang aklatan sa Roma.
Kapareho nito 'yong aklatan na nasira sa Alexandria.
Inayos din ni Julius Caesar ang kalendaryo ng mga Romano.
Mahuhusay na astronomo ang mga sinaunang taga-Ehipto,
at nakagawa sila ng pinakamabisang kalendaryo na hango sa araw.
Labindalawang buwan sa isang taon, bawat buwan ay may tatlumpung araw,
at mayroon silang limang araw sa dulo para mabuo ang 365 na araw.
Ang pinanggalingan ng ating kalendaryo
at ang ginamit ni Julius Caesar noong bumisita si Cleopatra sa Roma.
Nakita ni Cleopatra ang pagiging bukas ni Caesar
sa pagbabago ng kalendaryo,
pagtatayo ng aklatan bilang patunay na kaya niyang hubugin si Caesar,
pati na rin ang siyudad ng Roma.
Sa lakas ng impluwensiya niya kay Caesar noong pagbisita niya,
nagbunga 'to ng napakatinding galit.
May usap-usapan na gustong ilipat ni Caesar ang kabisera,
mula sa Roma tungo sa Alexandria.
Kasama nito ang pagpapakilala ni Caesar bilang polygamist,
para magkaroon siya ng asawa sa Roma, sa Ehipto,
pati na rin sa sa Griyego.
Kasama niya sa kama, sa literal at matalinhagang kahulugan,
ang isang babaeng mula sa ibang bansa
at ang isa naman ay mula bansang nakasandal sa Roma.
Ang labanan ng kapangyarihan sa pagitan ng Roma at Ehipto ay bumaliktad na
at si Cleopatra ang namumuno.
Nagpatayo siya ng rebulto na gawa sa ginto.
At inialay niya ito kay Isis na kilala rin bilang Venus.
Pero sa wangis ni Cleopatra.
Hindi gusto ng mga Romano na gawing diyos ang mga tao.
Karamihan sa mga Romano ay dismayado.
Naniniwala sila na parang tuluayan ng nakontrol ni Cleopatra si Caesar.
Pero ang totoo, hindi talaga siya masaya.
Hindi niya pa nakukuha kung ano talaga ang gusto niya.
Isa sa mga layunin ni Cleopatra sa pagpunta sa Roma
ay ang kilalanin ni Julius Caesar si Caesarion bilang kaniyang anak.
'Yon ang isang bagay na hindi nagawa ni Cleopatra.
Bumalik si Cleopatra sa Ehipto
dahil matagal siyang nawala sa sarili niyang bansa.
Nararamdaman ni Cleopatra na talagang malapit siya sa mamamayan ng Ehipto.
At gusto niyang malaman ng mga taga-Ehipto
na pinahahalagahan niya ang mga 'to at mahalaga sila para sa kaniya.
Habang nasa Ehipto si Cleopatra, patuloy na tumitindi ang tensyon sa Roma.
Noong 44 BCE, hiniling ni Julius Caesar na maging diktador habambuhay.
Napakaraming hindi pagkakaayos sa politika
kaya pinayagan ng senado ang hiling niya.
Isa na siyang diktador hangga't nabubuhay siya.
Nasa rurok na siya ng kaniyang kapangyarihan.
Pero ibig sabihin din noon ay nasaalanganing posisyon siya.
Si Julius Caesar ang unang Romano na itinalagang diktador habambuhay.
Ipinalagay niya ang kaniyang larawan sa mga barya.
Nagsusuot siya ng lilang roba, umuupo sa mga magagarbong trono,
at nagpatayo ng rebultong alay sa kaniya bilang isang diyos.
Nararamdaman ng mga Romano na tila
gustong maging hari ni Julius Caesar katulad sa pagiging reyna ni Cleopatra,
at ang pag-iisip na 'to ay salungat sa Republika ng Roma.
Mawawalan ka ng suporta
kung tahasan mong susubukang maging hari.
Ang Pista ng Lupercalia ang tamang pagkakataon para kay Julius Caesar
para ipakita sa mga tao kung ano'ng klaseng tao siya.
Isang mapagkumbabang tao na hindi nanaising maging hari.
Si Mark Antony ay isang karaniwang tao na unti-unting umangat
at naging isang mahalagang tao sa hukbong Romano
at para maging isang taong lubos na pinagkakatiwalaan ni Julius Caesar.
Nilapitan siya ni Mark Antony na may dalang korona.
Hindi lang ang kalendaryo ang sinusubukan niyang baguhin.
Naghiyawan sa tuwa ang mga tao.
"'Di ba? Ayaw niyang maging hari."
Pero para sa iba, hindi, ito na ang pagkakataon na
nagiging malinaw na may binabalak siya.
Hinihiwalay niya ang sarili niya sa ibang mayayaman
at tila ba nagsisimulang mamuno.
Iilan sa mga senador ang naniwala na magiging diktador siya habambuhay
bilang pagsasabuhay sa mga kaugalian ng Roma.
Bumisita si Cleopatra sa Roma sa ikalawang pagkakataon noong 44 BCE.
MARSO 44 BC
Pagbalik niya, kinailangan niya maging mas maingat
tungkol sa kasalukuyan niyang posisyon.
Sa bawat araw na lumilipas sa buhay ni Caesarion,
mas nagiging banta siya para sa Roma.
Habang tumatanda siya,
mas nagiging posibleng si Cleopatra ang magpapalaki sa kaniya
bilang susunod na hari o isang emperador.
Gusto niyang kilalanin ni Julius Caesar si Caesarion
at maisama sa kaniyang habilin bilang kaniyang tagapagmana.
Ginagamit ni Cleopatra si Caesarion
bilang isang alas sa nilalaro niyang baraha,
kung kaya ni Julius Caesar panghawakan ang kaniyang kapangyarihan.
Dahil sa kasikatan ni Julius Caesar sa mga tao,
pati na rin sa kaniyang kapangyarihan,
natatakot ang mga mayayamang politiko
kaya nagsimula silang gumawa ng balak laban sa kaniya.
Laking pag-aalala ng mga politikong 'to
na magiging awtokrata si Caesar
dahil sa impluwensya ni Cleopatra.
Ang presensya ni Cleopatra sa Roma
ang nagbibigay ng bala sa mga kontra sa kaniya.
"Uy, tignan mo kung sino'ng narito.
Bakit siya bumalik dito?"
Noong umaga ng ika-15 ng Marso,
papunta si Julius Caesar sa senado.
Kasama niya si Mark Antony.
May pagtatalo kung sino ang unang sasaksak sa kaniya.
At namatay siya.
Charmion, ano'ng nangyayari?
Pinatay nila siya. Pinatay nila si Caesar.
Ika-labinlima ng Marso, 44 BC,
sinasaksak siya nang ilang beses.
Ano'ng ibig mong sabihin?
Mga barbaro sila.
Ang senado, pinatay nila si Caesar.
Hindi 'to maari. Hindi puwede.
Bakit...
bakit nila gagawin 'yon?
Bakit nila...
Kung minahal nila siya, bakit nila hinayaang patayin siya ng senado?
Bakit? Bakit nila nagawa 'yon?
Kailangan na natin umalis bago pa nila sirain ang mga pinto.
Hindi, walang sisira ng mga pinto!
Walang sisira ng mga pinto.
Dito lang tayo.
Hanggang marinig ko--
Hanggang basahin nila ang habilin ni Caesar.
Dito lang tayo.
Gusto kong kilalanin ng mga tao ang anak ko.
Nararapat sa kaniya 'yon.
Nararapat sa 'kin 'yon.
Sinampal siya ng balita.
Kung sino man ang pumatay kay Julius Caesar
ay siguradong gusto ring patayin ang kaniyang anak.
Nasa panganib ang buhay nilang mag-ina.
Nasa ibang bansa siya.
Wala siyang agarang proteksyon.
Nanganganib sila sa isang mapanganib na posisyon.
Kasama mo kami.
Gusto kong malaman kung ano ang nasa habilin.
Sige. Sige.
Sige.
Paalam.
Sa pagkamatay ni Julius Caesar,
bumalik sa simula si Cleopatra,
kinailangan niyang aralin muli kung paano mapapanatili ang kapangyarihan niya,
paano mapapanatili ang kaniyang puwesto.
Kailangan niyang masigurong magkaroon ng puwesto sa pamumuno si Caesarion.
Isang taong malapit sa kanila ang papangalanang tagapagmana ni Caesar.
Kung iisipin ang koneksyon niya sa senado,
at kung gaano katagal niyang pinagsilbihan si Caesar,
may pag-asa si Mark Antony, tunay man o hindi,
na maaari siyang maging tagapagmana ni Caesar.
Inaasahan ni Cleopatra na si Caesarion ang tagapagmana.
MAKALIPAS ANG ISANG LINGGO
Si Octavian, apo ni Caesar sa pamangkin.
Siya ang naging tagapagmana.
Bakit niya pinangalanan ang isang taong 'di kilala ng tao
kung may tagapagmana na siya?
- Nakita mo ba mismo? - Oo.
May anak si Caesar.
Anak na isinilang ko.
Isang totoong tagapagmana.
Kailangan ko makausap ang senado.
Ang mahalaga lang ay ang isinulat ni Caesar at 'yon ang nakasulat doon.
Para ka na niyang anak.
Ano'ng iniwan niya sa 'yo?
May pagtitipon sa senado.
Kailangan ko pumunta roon.
Iras?
Nakakagulat para sa kaniya na narito ang anak ni Caesar
pero hindi ginawang tagapagmana.
Maari natin isipin na kung mamanahin ni Octavian ang yaman ni Caesar,
mamanahin niya rin ang kaniyang opisina.
Pero ang Republika ng Roma ay isang kinatawan na gobyerno
at marami pa rin ang nakikipaglaro para sa kapangyarihan.
Nakarating kay Octavian ang mensahe na siya ay ginawang tagapagmana.
Sinubukang tipunin ni Mark Antony ang kaniyang mga taga-suporta,
para ipamalas ang kaniyang kapangyarihan at ang kaniyang kapit sa militar.
Umalis si Cleopatra sa Roma pagkatapos ng pagpatay kay Caesar.
Maiisip natin kung gaano ipinagluluksa ni Cleopatra ang kaniyang kawalan.
Hindi lamang siya nawalan ng kasintahan at ng isang kaibigan,
nawalan rin siya ng kaalyado niya sa politika.
Hindi lang ang kamatayan ni Caesar ang naging problema ni Cleopatra.
Ang kapatid niyang si Arsinoe, na dapat ay nakakulong.
Pero nakipag-alyansa siya sa gobernador ng Cyprus,
na nagtakas sa kaniya.
Dahil sa alyansa niya sa gobernador ng Cyprus,
malaya na sa kulungan si Arsinoe.
Ito na ang pagkakataon niya para makipagtulungan sa kay Ptolemy
laban kay Cleopatra para subukang makuha ang trono.
EHIPTO MAKALIPAS ANG ISANG BUWAN
Bakit ko nalaman ang tungkol kay Arsinoe at gobernador ng Cyprus
mula sa asawa ng isang opisyal?
Siguro dapat ko siyang kunin bilang aking tagapayo.
Hindi ko gagawin 'yon.
Masyado siyang maraming bininigay na impormasyon na nakukuha niya.
At hahayaan natin siya?
Bigyan natin siya ng pain para mahuli.
Pero hindi natin siya lulubayan.
Naiintindihan ko.
Kakailanganin mo 'ko o ng isang hukbo para makalabas sa templong 'yon.
- Mayroon siyang hukbo. - Binubuo pa lang niya 'to.
Dapat ba akong mag-alala?
Ipapaalam ko sa 'yo kung oras na para lumaban.
Siguruhin mo lang.
Kaya namang ipapatay ni Cleopatra si Arsinoe,
pero protektado si Arsinoe, kahit papaano dahil wala siya sa Ehipto.
Nakipag-alyansa si Arsinoe sa kaniyang kapatid,
si Ptolemy XIV.
Kahit na bata pa lang si Ptolemy XIV,
napakadali niyang masusuportahan
ng oposisyon laban kay Cleopatra.
Bakit?
Bakit hindi na lang tayo magkasundo?
Hindi siya papayag na may hahadlang kay Caesarion
at sa nararapat nitong posisyon.
Kaya agaran siyang kumilos.
Nagkasakit si Ptolemy XIV
at namatay, namatay siya.
Sandali.
Sana ay makasama mo ang mga diyos.
Magsimula ka na.
Sa tingin ko, posibleng
inalis ni Cleopatra ang kaniyang kapatid sa laban.
Masyado siyang malaking banta, kailangan niyang mamatay.
Iisa lang dapat ang hari.
At kailangang mamatay, ang kapatid niyang si Ptolemy
para maiangat niya ang kaniyang anak na si Caesarion, bilang rehente.
Kahit na kahindik-hindik 'tong gawi para sa mga tao sa ngayon,
parang pangkaraniwang solusyon to para sa isang pamilya.
Nawalan siya ng kapatid at ng asawa,
pero nagkaroon siya ng malaking garantiya bilang reyna ng Ehipto.
ROMA OKTUBRE 42 BC
Pagkatapos ng pagpatay kay Caesar, mayroon tayong digmaang sibil.
Nandoon ang mga mayayamang Romano, mga mamamaslang,
at ang mga gustong patayin ang mga mamamaslang.
Nagsanib-puwersa sina Mark Antony at Octavian sa panahong 'to.
Tatlong taon matapos ang pagpatay kay Julius Caesar,
nagkaroon ulit ng pagkakataon si Cleopatra para makipag-alyansa sa Roma.
Hiniling ni Mark Antony ang presensya niya sa isang pagtitipon
tungkol sa posisyon ng Ehipto sa pagbabahagi ng kapangyarihan
sa silangang bahagi ng Imperyo ng Roma.
Nakatanggap ng balita si Mark Antony
na tumutulong si Cleopatra sa mga kalaban.
Buweno?
Ano?
Kailangang makita ni Mark Antony si Cleopatra
para malaman kung tinutulungan niya ang mga kalaban ni Mark Antony,
ang mga pumaslang kay Caesar.
Sinabi ko na sa 'yo.
Si Cleopatra ang paraon ng Ehipto.
Hindi tumutugon si Cleopatra sa tawag
ng mga katulad ni Mark Antony.
Ilang linggo ang nagdaan,
patuloy siyang pinapatawag ni Mark Antony.
"Pumunta ka sa Tarsus."
Sabihin mo kay Mark Antony na tinatanggap ko ang paanyaya niya na magkita.
Sabihin mong tinatanggap ko.
Ano?
Gawin mo ang sinabi ko.
Kailangan niya ng taong mapagkakatiwalaan bilang kaalyado,
isang taong maaaring makapagbigay
ng kahit kaunting proteksyon sa Alexandria kung kinakailangan
dahil sa mga paglusob mula sa Cyprus.
Pero sa bandang huli,
mayroong sandatahan si Mark Antony.
Mahalagang siyudad ang Tarsus na ngayon ay nasa timog ng bansang Turkey.
Pumasok sa daungan si Cleopatra
gamit ang isa sa mga pinakamagarbong barko noong panahon na 'yon.
Sa galit niya, pumunta si Mark Antony sa barko.
Nagbihis si Cleopatra na tila ang diyosang si Venus.
Ang layunin niya ay sakupin si Mark Antony,
at ang kaniyang magandang barko ang lugar ng kaniyang laban.
Pinatawag ninyo ako dito ni Octavian.
Alam mong kukunin niya ang pangalang Caesar?
Ang tapang niya.
Pinatawad ng mga Romano si Arsinoe.
Kailangan kong masigurong hindi na 'yon mauulit.
Puwes, ano'ng gusto mo?
Isang alyansa.
Lahat ng narito...
ay matutulungan kang bawiin ang buong Roma.
Pero mapagkakatiwalaan ba kita?
Oo.
Lahat ng narito.
Lahat.
Lahat?
Kailangan ni Mark Antony ang yaman ng Ehipto.
Ipinapakita niya ang kahalagahan ng pakikipag-alyansa sa Ehipto,
na kaya niyang magdala ng yaman sa paraang kailangan niya.
Nakakakita ng pagkakataon si Cleopatra kay Mark Antony.
Isa siyang Romano na may sapat na kapangyarihan,
na maaaring ipagpatuloy ang nasimulan na niya kay Caesar.
Ginagamit niya ang mga relasyong ito sa isang istratehiya
para maiangat ang estado niya at maprotektahan ang kaniyang sarili
pati na ang kaniyang bansa
Ito ay dahil sa babae siya,
dahil maaari siyang magkaanak sa mga makapangyarihang lalaking Romano,
magbuo ng alyansa para sandatahan, diplomatiko, at romantikong alyansa
'yon ang nagbigay sa kaniya ng kapangyarihan
na wala sa mga hari noong panahon na 'yon.
Mali ang mga balita na natanggap ni Mark Antony.
Hindi si Cleopatra ang tumutulong sa mga pumaslang kay Caesar,
kundi ang kaniyang kapatid, si Arsinoe.
Habang nag-uusap sa kama, sabi ni Cleopatra,
"Sa tingin ko, magiging tanda ng lakas ng isang Romanong pinuno
kung biglaang mamamatay si Arsinoe."
Ang nakikita natin kay Cleopatra ay isang taong nakaligtas.
Isang taong gagawin ang lahat para lang mabuhay.
Ang pakikipag-alyansa ni Cleopatra kay Mark Antony
ang nagbigay tagumpay sa kaniya laban sa huli niyang kapatid.
At sa pagkamatay ni Arsinoe,
si Cleopatra ang huling pinunong Ptolemeyo na natitira.
Pero may mas matinding kalaban pa si Cleopatra, si Octavian.
At hindi siya titigil hangga't hindi nasisira ang mga balak ni Cleopatra.
Ang pagsasalin ng subtitle ay ginawa ni Mela Balcita